OnePlus lancerer iPad-konkurrent 7. februar

OnePlus har de seneste år spredt sig fra telefoner til både hovedtelefoner og tv-skærme. Den næste knopskydning bliver, ikke overraskende, en tablet. ONePlus Pad bliver navnet og den præsenteres officielt den 7. februar, hvor også selskabets nye mobile flagskib lanceres.

Kineserne har i dag startet en såkaldt teaser-kampagne, hvor de vil skærpe appetitten med billeder af tablet’en. “Smooth without equal” skriver de om OnePlus Pad.

Der har længe været rygter om OnePlus Pad. De startede helt tilbage i 2021, men der kom mere “kød” på i slut-november, hvor rygter hævede at ville blive lanceret i starten af 2023. De fik altså ret.

Til gengæld er der endnu ikke nogen informationer om Pad’ens tekniske formåen. Et godt bud ville dog være at kigge på Oppo Pad, der kom i handelen sidste år. Den har en 11-tommer stor skærm og drives af et Snapdragon 870 5G chipset. Desuden har den et batteri på 8.360 mAh.

Læs også: OnePlus kommer først med Googles rumlig lyd.

Den 7. februar bliver en travl aften for OnePlus. Ud over OnePlus Pad vil kineserne også præsentere deres seneste flagskib, OnePlus 11 5G. Desuden præsenteres den seneste generation af trådløse inear-hovedtelefoner, OnePlus Buds Pro 2.

Skarpsindige Twitter-brugere har de seneste dage kunnet se OnePlus Pad på OnePlus’ Twitter-topbillede. Her ligger både OnePlus 11 5G og Buds Pro 2 på tablet’en …

OnePlus havde allerede i al hemmelighed løftet sløret for de skarpsindige.

Herunder de teaser-billeder, der i dag er kommet ud på bl.a. Twitter:

OnePlus lancerer iPad-konkurrent 7. februar